NYT FRA BESTYRELSEN juli 2022

Bestyrelsen har sat gang i de projekter, der blev vedtaget på den ekstraordinære generalforsamling d. 5. maj:  **at istandgøre foreningens 5 garager, at lave 3 parkeringspladser i svinget og at nedgrave vores affald.** Desværre kommer det hele til at tage tid, da håndværkerne stadig har travlt. Vi får dog renset taget på garagerne d. 19.7

**Legepladsen:** takket være aktive og hjælpsomme beboere sker der nu en opgradering af legepladsen. Der er allerede kommet flere legeredskaber og i nærmeste fremtid vil der bl.a. komme en ny gynge og legehus. Der er kommet nyt sand i sandkasserne og der indkøbt **NET**, som skal lægges **over sandkasserne, når man forlader legepladsen**. Dette skal gøres for at undgå at **katte og ræve sviner sandet til.**

I den nærmeste tid vil **cykler**, der stadig har mærkater på, blive flyttet til indhegningen ved tørrestativerne ud mod stationen. Vi henstiller til at ubrugelige cykler (flade dæk, manglende cykeldele m.v.), hvor mærkatet er fjernet, stilles i eget kælderrum/cykelkælder, så de ikke fylder op i de udendørs cykelstativer!

**Påbuddet fra Vejdirektoratet**, om at **fjerne hegnet** mod opkørslen fra M3 i det nordligste hjørne op mod Jægersborgvej vil blive udført til efteråret. I første omgang vil hegnet blive fjernet fra ca. 10. m. fra bygningen og et par meter rundt om svinget mod Jægersborgvej.

Der er allerede en del træer og buske på stykket, så vi afventer om der er behov for yderligere beplantning.

**Skægkræ: en fornuftig løsning afventer sommerferiens afslutning.**

**Vær opmærksom på, at der skal bindes knude på plastposerne med madaffald. Det er sundhedsfarligt for renovationsarbejderne og Henrik, hvis der kommer svampe, bakterier og maddiker fra åbne poser i beholderen.**

**GOD SOMMER**

Hilsen

Bestyrelsen

**Der afholdes generalforsamling onsdag d. 26. oktober.**

Det henstilles til at alle **parkerer** mest hensigtsmæssigt, at garagerne bruges til biler og at varebiler parkeres udenfor området.

Vær opmærksom på, at **skakterne kun må bruges til restaffald**, da bioaffald (madaffald) skal sorteres særskilt og smides i containerne på pladsen. Juice- og mælkekartoner skal smides i plastcontaineren. HUSK at folde **PAP**

**Skrald og fejlsortering** er desværre stadig et problem. **LÆS på skiltene,** hjemmesiden, de udleverede brochurer m.v. hvordan der skal sorteres! Det tager alt for meget af Henriks tid, og containerne bliver ikke tømt, hvis der blot er den mindste fejlsortering!

**Der må ikke stilles storskrald nogen steder på ejendommen.**

Vi vil stadig i begrænset omfang kunne modtage og bortkøre storskrald, som beboerne ikke selv har mulighed for at køre på genbrugsstationen. Kontakt Henrik eller bestyrelsen.

Har du spørgsmål til formanden/bestyrelsen bedes du henvende dig via kontaktfomularen på hjemmesiden. Der står mange nyttige oplysninger på vores hjemmeside: www.jaegerhaven.dk

Vores Facebookgruppe er tænkt som et forum, hvor medlemmerne kan kommunikere indbyrdes – ikke som en kontaktform til bestyrelsen.